|  |
| --- |
|  |
| **REPUBLIKA HRVATSKA** |
| PRIMORSKO-GORANSKA ŽUPANIJA |
|  |
| UPRAVNI ODJEL ZA PROSTORNO UREĐENJE, GRADITELJSTVO I ZAŠTITU OKOLIŠA |
| KLASA: | UP/I-361-03/21-12/9 |
| URBROJ: | 2170-03-01/3-22-20 |
| Rijeka, | 10. listopad 2022. |

Primorsko-goranska županija, Upravni odjel za prostorno uređenje, graditeljstvo i zaštitu okoliša, rješavajući po zahtjevu kojeg je zatražio investitor H.R.B. GRUPA d.o.o., Jurdani, Veli Brgud 160D, OIB 75129471302, na temelju članka 99. stavak 1. Zakona o gradnji („Narodne novine“ br. 153/13, 20/17, 39/19), a u vezi odredbe članka 36. Zakona o izmjenama i dopunama Zakona o gradnji („Narodne novine“ br. 125/19), izdaje slijedeće

**RJEŠENJE**

**O IZMJENI I DOPUNI GRAĐEVINSKE DOZVOLE**

1. Građevinska dozvola KLASA: UP/I-361-03/08-08/201, URBROJ: 2170/1-07-01/4- 08-03 od 19. ožujka 2008. godine, mijenja se i glasi:

1. Dozvoljava se građenje slobodnostojeće stambene građevine, na k.č. 3407/1, k.o. Viškovo, zgrada 2.b skupine, po zahtjevu investitora H.R.B. GRUPA d.o.o., Jurdani, Veli Brgud 160D, OIB 75129471302, u skladu s glavnim projektom zajedničke oznake: 43.19.06, izrađenim u Uredu ovlaštenog inženjera građevinarstva Domagoja Krvavice, Rijeka, kojeg je ovjerio glavni projektant Domagoj Krvavica, mag.ing.aedif., broj ovlaštenja G 4915, a sastavni je dio ovog rješenja.

2. Glavni projekt (izmjena) iz točke 1. izreke ovog rješenja sadržava:

- MAPA 1: Arhitektonski projekt, građevinski projekt konstrukcije i vodoinstalacija, broj projekta: 43.19.06 GP od lipnja 2019. godine, izrađen u Uredu ovlaštenog inženjera građevinarstva Domagoja Krvavice, Rijeka, projektant arhitektonskog projekta ovlašteni arhitekt Predrag Bosnić, dipl.ing.arh., broj ovlaštenja A 1684; glavni projektant i projektant građevinskog projekta konstrukcije i vodoinstalacija ovlašteni inženjer građevinarstva Domagoj Krvavica, mag.ing.aedif., broj ovlaštenja G 4915,

- MAPA 2: Elektrotehnički projekt, broj projekta: 1949-G od lipnja 2019. godine, izrađen u Uredu ovlaštenog inženjera elektrotehnike Mihaela Škrabala, Rijeka, projektant ovlašteni inženjer elektrotehnike Mihael Škrabalo, mag.img.el., broj ovlaštenja E 2482,

- MAPA 3: Strojarski projekt, broj projekta: RN 643-21 od lipnja 2019. godine, izrađen u ELIST d.o.o. Rijekla, projektant ovlašteni inženjer strojarstva Branimir Krunić, dipl.ing.stroj., broj ovlaštenja S 758.

II. Ostali dijelovi izreke građevinske dozvole ostaju nepromijenjeni.

**O b r a z l o ž e n j e**

Investitor H.R.B. GRUPA d.o.o., Jurdani, Veli Brgud 160D, OIB 75129471302, dana 10. listopada 2019. godine u spis izmjene i dopune lokacijske dozvole predao je dokumentaciju za izdavanje izmjene i dopune građevinske dozvole. Dana 28. svibnja 2021. godine podnositelj zahtjeva je dostavio podnesak u kojem je naveo da je umjesto podnošenja zahtjeva za izdavanje izmjene i dopune građevinske dozvole, omaškom dokumentaciju predao u predmet izmjene i dopune lokacijske dozvole Klasa: UP/I-350-05/17-04/23. Budući je iz priložene dokumentacije (glavni projekt za građenje stambene građevine, na k.č. broj 3407/1, k.o. Viškovo) razvidno da je investitor želio podnijeti zahtjev za izdavanje izmjene i dopune građevinske dozvole te je stoga, iz navedenog razloga službena osoba ovog tijela na zahtjev investitora dala otvoriti spis predmeta izmjene i dopune građevinske dozvole.

Za predmetnu građevinu izdana je pravomoćna lokacijska dozvola, KLASA: 350-05/06-01/00490, URBROJ: 2170-77-01-00-06-15 /ŽK/ od 29. kolovoza 2006. godine, Rješenje o izmjeni i dopuni lokacijske dozvole KLASA: UP/I-350-05/17-04/23, URBROJ: 2170/1-03-01/8-18-8 od 3. prosinca 2018. godine, izdano po Upravnom odjelu za prostorno uređenje, graditeljstvo i zaštitu okoliša primorsko-goranske županije te pravomoćna građevinska dozvola KLASA: UP/I-361-03/08-08/201, URBROJ: 2170/1-07-01/4- 08-03 od 19. ožujka 2008. godine, izdana po Upravnom odjelu za graditeljstvo i zaštitu okoliša Primorsko-goranske županije, Rijeka. Građenje predmetne stambene građevine na k.č. 3407/1, k.o. Viškovo započeto je 31. ožujka 2008. godine.

Uz zahtjev, investitor je priložio dokumente propisane odredbom članka 108. Zakona gradnji, i to:

- tri primjerka glavnog projekta iz točke I. izreke ovog rješenja

- rješenje o izmjeni i dopuni lokacijske dozvole KLASA: UP/I-350-05/17-04/23, URBROJ: 2170/1-03-01/8-18-8 od 3. prosinca 2018. godine, pravomoćno 12. siječnja 2019. godine,

- izjavu glavnog projektanta od lipnja 2019. godine da je glavni projekt izrađen u skladu s rješenjem o izmjeni i dopuni lokacijske dozvole KLASA: UP/I-350-05/17-04/23, URBROJ: 2170/1-03-01/8-18-8 od 3. prosinca 2018. godine,

- izjavu ovlaštenog inženjera strojarstva od lipnja 2019. godine , da projekt strojarskih instalacija (termotehničke instalacije grijanja, hlađenja i ventilacije), sadrži tehničko rješenje kojim se cca 90% potrebne energije podmiruje iz obnovljivih izvora energije čime je ispunjen uvjet iz članka 66. st. 5. Tehničkog propisa o racionalnoj uporabi energije i toplinskoj zaštiti u zgradama, gdje je navedeno da nije potrebno izraditi Elaborat alternativnih sustava opskrbe energijom,

- dokaz pravnog interesa za izdavanje građevinske dozvole i to:

* izvadak iz zemljišne knjige Zemljišno-knjižnog odjela Općinskog suda u Rijeci, z.k.ul. 1464, k.o. Viškovo, OSS evidencijski broj: 208770/2021 od 22. studenog 2021. godine

U postupku izdavanja građevinske dozvole utvrđeno je :

* da su uz zahtjev su priloženi svi propisani dokumenti iz članka 108., a u svezi s odredbom članka 126. Zakona o gradnji,
* da su izdane propisane potvrde glavnog projekta u smislu odredbe članka 86.

 Zakona o gradnji i to:

* HEP Operator distribucijskog sustava d.o.o., Elektroprimorje Rijeka, Broj: 4012/4978/22RS-4082-2022 od 17. svibnja 2022. godine,
* Vodovod i kanalizacija d.o.o., Rijeka, broj: BB-2341/1 od 31. kolovoza 2022. godine,
* Ministarstva unutarnjih poslova, Ravnateljstvo civilne zaštite, Područni ured civilne zaštite Rijeka, Služba inspekcijskih poslova, KLASA:245-02/22-04/3422, URBROJ: 511-01-375-22-2-SAK od 4. srpnja 2022. godine
* Hrvatska regulatorna agencija za mrežne djelatnosti (HAKOM), KLASA: 361-03/22-04/48, URBROJ: 376-05-3-22-02 od 12. svibnja 2022. godine,
* Hrvatske vode, Vodnogospodarski odjel za slivove sjevernog Jadrana, Rijeka, KLASA: 325-09/22-02/0001605, URBROJ: 374-23-3-22-2 od 16. svibnja 2022. godine,
* Državni inspektorat, Sanitarna inspekcija, Rijeka, KLASA: 540-02/22-03/6997, URBROJ: 443-02-02-03-22-2 od 13. lipnja 2022. godine.
* Energo d.o.o. Rijeka nije u zakonskom roku izdao potvrdu glavnog projekta niti dostavio rješenje o obustavi postupka pa se, temeljem članka 86. Zakona o gradnji, smatra da je javnopravno tijelo izdalo potvrdu glavnog projekta,
* da je priložen Elaborat zaštite od požara broj: 135/19 od lipnja 2019. godine, izrađen u Termozop projekt d.o.o. Rijeka, izrađen od ovlaštene osobe za izradu elaborata zaštite od požara Gorana Stipkovića, dipl.ing.stroj, upisni broj:23,
* da je uvidom u glavni projekt iz točke 1. izreke ove dozvole, izrađenom po ovlaštenoj osobi, utvrđeno da je taj projekt izrađen u skladu sa uvjetima određenim pravomoćnim aktom: rješenjem o izmjeni i dopuni lokacijske dozvole KLASA: UP/I-350-05/17-04/23, URBROJ: 2170/1-03-01/8-18-8 od 3. prosinca 2018. godine, izdanim po Upravnim odjelom za prostorno uređenje, graditeljstvo i zaštitu okoliša, Primorsko-goranske županije, pravomoćno 12. siječnja 2019. godine,
* da je utvrđeno da postoji mogućnost priključenja građevne čestice na infrastrukturu i to:
* građevna čestica ima pristup na nerazvrstanu cestu, k.č. br. 4565, k.o. Viškovo preko k.č. 3407/2, k.o. Viškovo, na kojoj je upisano pravo služnosti prolaza i provoza u korist k.č. 3407/1, k.o. Viškovo,
* odvodnja otpadnih voda rješava se upuštanjem u septičku jamu, do izgradnje javne kanalizacije,
* oborinske vode sa krovova i parkirališnih površina upuštaju se u teren unutar građevne čestice,
* zgrada se priključuje na javnu niskonaponsku električnu mrežu,
* da je glavni projekt izradila ovlaštena osoba, da je propisano označen, te izrađen na način da je onemogućena promjena njegova sadržaja odnosno zamjena njegovih dijelova,
* da je strankama u postupku omogućeno da izvrše uvid u spis osobnim pozivom od 4. svibnja 2022. godine. Pozivu se nije odazvala niti jedna stranka niti je dostavila svoje očitovanje.

Slijedom iznesenoga odlučeno je kao u izreci ove izmjene i dopune građevinske dozvole. Ova građevinska dozvola izdana je pozivom na odredbu članka 111. Zakona o gradnji („Narodne novine“ br. 153/13, 20/17, 39/19).

Upravna pristojba za izdavanje ovog rješenja prema Zakonu o upravnim pristojbama („Narodne novine“ br. 115/16) u iznosu od 70,00 kn prema Tar.br. 1. i 2. Uredbe o tarifi upravnih pristojbi („Narodne novine“ br. 8/17, 37/17, 129/17, 18/19, 97/19 i 128/19) i građevinska pristojba u iznosu od 1.000,00 kuna prema Tar. br. 20. stav. 1. točka 4. Uredbe o tarifi upravnih pristojbi („Narodne novine“, broj 92/21, 93/21 i 95/21) plaćena je u cijelosti.

UPUTA O PRAVNOM LIJEKU:

Protiv ovoga rješenja može se izjaviti žalba Ministarstvu prostornog uređenja, graditeljstva i državne imovine, Zagreb, Ulica Republike Austrije 20, u roku od 15 dana od dana njegovog primitka. Žalba se predaje neposredno ili putem pošte preporučeno Primorsko-goranskoj županiji, Upravnom odjelu za prostorno uređenje, graditeljstvo i zaštitu okoliša, Riva 10, Rijeka, a može se izjaviti i usmeno na zapisnik kod ovoga tijela, na adresi Riva 10, Rijeka. Na žalbu se plaća pristojba u iznosu od 50,00 kuna prema tarifnom broju 3. Uredbe o tarifi upravnih pristojbi. Stranka se može odreći prava na žalbu u pisanom obliku ili usmeno na zapisnik, od dana primitka prvostupanjskog rješenja do isteka roka za izjavljivanje žalbe. Stranka može odustati od žalbe sve do otpreme rješenja o žalbi.

 **Pročelnica**

 **izv. prof. dr. sc. Koraljka Vahtar - Jurković, dipl. ing. građ.**

DOSTAVITI

1. H.R.B. GRUPA d.o.o., Jurdani, Veli Brgud 160D

2. Strankama koje se nisu odazvale pozivu za uvid,

 izlaganjem na oglasnoj ploči i web stranici ovog tijela,

 u trajanju od 8 dana

3. U spis, ovdje

NA ZNANJE (po izvršnosti):

1. Primorsko-goranska županija,

 Upravni odjel za turizam, poduzetništvo i ruralni razvoj,

 Odsjek za gospodarstvo i turizam, Rijeka, Riva 10

2. Općina Viškovo, Viškovo, Vozišće 3

3. Hrvatske vode, VGI Rijeka, Rijeka, Verdijeva 6/IV